वयोवृद्ध कांग्रेसी नेता एनडी तिवारी का विवादों से भी नाता रहा। वह चाहे हैदराबाद में राज्यपाल के तौर पर कार्यकाल, उनके जैविक पुत्र का मामला हो या फिर अपने बनाए ही मेडिकल कालेज के गेट पर धरना देना हो। उनका अपनों और विरोधियों के बीच शीत युद्ध चलता रहा, जो किसी न किसी विवाद के रूप में सामने आता रहा। हालांकि यह बात सही है कि उनके विरोधी भी उनके तमाम विवादों के बाद भी उनके कौशल और विजन के मुरीद रहे। यूपी से अलग हुए कर उत्तराखंड बनने की बात हो रही थी, तो एनडी तिवारी ने बयान दिया था कि उनकी लाश पर उत्तराखंड बनेगा। पर समय का चक्र ऐसे घूमा कि उनको उत्तराखंड के सीएम की जिम्मेदारी मिल गई।